da da da da de en en fi da da en da da da da da da sv sv id fi da da de en da de en da da nl da nb da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om revisionen af statens forvaltning i 2021 | Rigsrevisionen
Sådan laver vi større undersøgelser
Rigsrevisionen reviderer hvert år udvalgte forvaltningsområder, hvor der er risiko for, at ministerierne ikke overholder reglerne, eller at ministerierne ikke understøtter, at forvaltningen er sparsommelig, produktiv og effektiv. I de enkelte revisioner besvarer Rigsrevisionen følgende spørgsmål:
Har ministerierne forvaltet det udvalgte emne i overensstemmelse med centrale regler?
Har ministerierne systemer og processer, der understøtter, at deres forvaltning af det udvalgte emner er sparsommelig, produktiv og effektiv?
Årets revision af ministeriernes regeloverholdelse og forvaltning viser, at der ikke er væsentlige regelbrud og forvaltningsmangler i 51 ud af 54 revisioner. Der er væsentlige regelbrud og forvaltningsmangler i 3 revisioner, der alle forvaltes af Skatteministeriet.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 22. august 2022 behandlede Statsrevisorerne
Beretning nr. 19/2021 om revisionen af statens forvaltning i 2021
Statsrevisorerne afgav beretningen til Folketinget med følgende bemærkning:
"Statsrevisorernes grundlovsbestemte gennemgang af statsregnskabet baserer sig primært på de sager, som Rigsrevisionen på grund af deres kritiske, principielle eller tværgående betydning har valgt at rapportere om i beretning nr. 19/2021 om revisionen af statens forvaltning i 2021, og på Rigsrevisionens bevillingskontrol og vurdering af statsregnskabets fuldstændighed i beretning nr. 20/2021 om revisionen af statsregnskabet for 2021.
Statsrevisorerne finder det tilfredsstillende, at der ikke er væsentlige regelbrud eller forvaltningsmangler i 51 sager, som Rigsrevisionen har undersøgt. Undersøgelsen viser, at ministerierne har overholdt regler og forskrifter, og at forvaltningen understøtter sparsommelighed, produktivitet og effektivitet, selv om der er tale om udvalgte forvaltningsområder med risiko for regelbrud og mangler.
Statsrevisorerne skal – ligesom ved revisionen af statens forvaltning i 2020 – kritisere skarpt, at der har været væsentlige regelbrud og forvaltningsmangler på Skatteministeriets område i 2021. Det har givet Rigsrevisionen anledning til 3 kritiske udtalelser om Skatteministeriet.
Statsrevisorerne skal særligt pege på følgende:
Der er fortsat væsentlige forvaltningsmangler i Skatteministeriets håndtering af ubetalte skatte- og afgiftskrav, der vanskeliggør ministeriets efterfølgende inddrivelse af gælden. Ministeriet sendte i 2021 krav til inddrivelse for i alt 8,8 mia. kr. fra ministeriets største opkrævningssystem, Skattekontoen. Heraf var 34 % af kravene låst på grund af tvivl om retskraft eller mistanke om datafejl. Samlet set er der skatte- og afgiftskrav for 14,2 mia. kr., der ikke umiddelbart kan inddrives.
Skatteministeriet har fortsat ikke etableret systemer og processer, der understøtter inddrivelse af persongælden tilstrækkeligt. Persongælden var på 122,7 mia. kr. ved udgangen af 2021, svarende til ca. 83,6 % af de samlede offentlige restancer fra både personer og virksomheder på 146,7 mia. kr. Persongælden er i 2021 steget med 8,6 mia. kr. fra 114,1 mia. kr. ultimo 2020.
Der har været væsentlige brud på love og regler i Skatteministeriets opkrævning af grøn ejerafgift og vægtafgift for personbiler, varebiler, campingvogne og traktorer. Ministeriet har heller ikke sikret, at ejere, som ikke har betalt grøn ejerafgift eller vægtafgift, har fået inddraget nummerpladen og fået tilskrevet renter på de forfaldne fordringer. Ministeriet har således ikke forvaltet området i overensstemmelse med vægtafgiftsloven, brændstofforbrugsafgiftsloven, bekendtgørelse om vægtafgift af motorkøretøjer mv. og bekendtgørelse om opkrævning af afgift efter brændstofforbrug.
Statsrevisorerne finder det meget kritisabelt og bekymrende, at der igen er konstateret en række regelbrud og forvaltningsmangler på Skatteministeriets område, til trods for at ministeriet i en årrække har kendt til flere af de konstaterede regelbrud og forvaltningsmangler.
Statsrevisorerne skal henlede Folketingets opmærksomhed på, at Rigsrevisionens analyser viser, at staten herved mister skatteindtægter for flere milliarder kroner, og at borgernes og virksomhedernes retssikkerhed kompromitteres. I lyset heraf vurderer Statsrevisorerne, at det er relevant med en politisk drøftelse af resursesituationen i Skatteministeriet."
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere